  Туспуктэм: vk.com ( Фестиваль «Всемирный день пельменя» в Ижевске) Наталия Сильвестрова 18+ 10-тӥ тулыспалэ Ижкарын «Пельняньлэн дунневыл нуналэз» фестиваль улсын ӵужонболъя чемпионат (18+) ортчоз. Отын 15 команда ӵошатскоз. Со сярысь элькун тӧролэн но кивалтэтлэн пресс-службазы ивортӥз. Шудонэ пыриськон понна 6-тӥ тулыспалозь фестивальлэн сайтаз гожтӥськоно. Командаын куать адями луыны кулэ. Чемпионатын вормисьёслы усто кузьымъёс сётозы. Ӵужонбол Тол спорт амалъёслэн нуналзы улсын «Олимпийский совет Удмуртской Республики» мерлыко огазеяськонлэн юрттэменыз радъяськоз. Туэ нунал Сочиын ортчем Олимпи но Паралимпи шудонъёслы 10 ар тырмонлы сӥземын. Тодэ вайытом, 2023-тӥ арын ӵужонблъя чемпионатэ 25 командаос пыриськизы. Ватсалом, туэ «Пельняньлэн дунневыл нуналэз» фестиваль (0+) 5-10 тулыспалэ ортчоз. Со улсын семьяослы «Мынам семьяе – мынам узырлыке» фотоконкурс (0+) мынэ ни, 10-тӥ тулыспалэ PelmenRun тол бызьылон (0+) но тол чорыганъя «Шудо визнан» чемпионат (0+), видеороликъёсъя «Кибашлы усточиос» (0+) но муниципал кылдытэтъёс куспын «Азьлозэ малпаса» (0+) вожвылъяськонъёс, Пельнянь кубок понна КВН шудон (6+) радъяськоз. Тегъёс: Спорт ӵошатсконъёс Пельняньлэндунневылнуналэз Удмуртия  